**Πρόγραμμα Μεταπτυχιακών Σπουδών**

**«MSc in Oil and Gas Process Systems Engineering»**

**MSc Βιομηχανικά Συστήματα Πετρελαίου και Φυσικού Αερίου**

**Τέταρτος Κύκλος**

Το Τμήμα Μηχανολόγων Μηχανικών του Πανεπιστημίου Δυτικής Αττικής με την υποστήριξη της εταιρείας ΕΛΛΗΝΙΚΑ ΠΕΤΡΕΛΑΙΑ και του Δήμου Ασπροπύργου προκηρύσσει τον τέταρτο κύκλο του Προγράμματος Μεταπτυχιακών Σπουδών “MSc in Oil and Gas Process Systems Engineering” (‘Βιομηχανικά Συστήματα Πετρελαίου και Φυσικού Αερίου’).

Το Πρόγραμμα Μεταπτυχιακών Σπουδών (ΠΜΣ) “MSc in Oil and Gas Process Systems Engineering” αξιοποιεί τις υπάρχουσες και αναδυόμενες ευκαιρίες που δίνονται στο ανταγωνιστικό και δυναμικό πεδίο των υδρογονανθράκων και υλοποιείται από επιστημονική ομάδα με αποδεδειγμένη και εκτενή εμπειρία σε καταξιωμένα μεταπτυχιακά προγράμματα σπουδών στο πεδίο της ενέργειας.

**Διάρκεια και Προϋποθέσεις Συμμετοχής στο ΠΜΣ**

Το ΠΜΣ είναι πλήρους φοίτησης, έχει διάρκεια τέσσερα (4) ακαδημαϊκά εξάμηνα και περιλαμβάνει την παρακολούθηση οκτώ μαθημάτων, την εκπόνηση της μεταπτυχιακής διπλωματικής εργασίας και την εκπόνηση δίμηνης Πρακτικής Άσκησης σε βιομηχανία του κλάδου. Επίσης περιλαμβάνει την παρακολούθηση εξειδικευμένων διαλέξεων από εμπειρογνώμονες του κλάδου καθώς επίσης και εντατικών σεμιναρίων σε σύγχρονα σχετικά με την ενέργεια αντικείμενα.

Οι συμμετέχοντες στο ΠΜΣ θα πρέπει να είναι:

* Απόφοιτοι πανεπιστημιακών, πολυτεχνικών σχολών ή τέως Τεχνολογικών Εκπαιδευτικών Ιδρυμάτων ειδικότητας Μηχανολόγου, Ηλεκτρολόγου, Ηλεκτρονικού, Χημικού Μηχανικού, Μηχανικού Πετρελαίου, Μεταλλειολόγου, Ναυπηγού, Αυτοματιστή, ή
* Απόφοιτοι σχολών θετικών επιστημών (φυσικοί, χημικοί, γεωλόγοι, τεχνολογίας υλικών) ελληνικών ή ξένων ΑΕΙ.
* Σε περίπτωση που οι υποψήφιοι φοιτητές είναι απόφοιτοι μη ελληνικών ΑΕΙ θα πρέπει να διαθέτουν αναγνωρισμένους τίτλους σπουδών από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π)

Και να διαθέτουν

* Άριστη αποδεδειγμένη γνώση της Αγγλικής Γλώσσας
* Ευχέρεια στην αξιοποίηση τεχνολογιών πληροφορικής και επικοινωνιών

**Κριτήρια Επιλογής Υποψηφίων**

Για την επιλογή υποψηφίων φοιτητών στο Π.Μ.Σ. γίνεται αξιολόγηση και μοριοδότηση στην οποία βαθμολογούνται:

* η συνάφεια της ειδικότητας με το αντικείμενο του Π.Μ.Σ.,
* η συναφής με το αντικείμενο του ΠΜΣ επαγγελματική εμπειρία,
* η συναφής με το αντικείμενο του ΠΜΣ ερευνητική εμπειρία,
* οι ενδεχόμενες δημοσιεύσεις ή επιστημονικές εργασίες,
* η επίδοση σε σχετικό «test» αξιολόγησης και
* το αποτέλεσμα της συνέντευξης του υποψηφίου από την επιτροπή αξιολόγησης.

**Δικαιολογητικά Συμμετοχής στο ΠΜΣ**

Οι υποψήφιοι που θα επιλεγούν να αξιολογηθούν από την επιτροπή αξιολόγησης θα πρέπει να υποβάλουν:

* Αίτηση συμμετοχής στο ΠΜΣ (σε ηλεκτρονική μορφή)
* Αντίγραφο πτυχίου ή πτυχίων πανεπιστημίων της ημεδαπής ή αντίστοιχων τμημάτων ομοταγών ιδρυμάτων της αλλοδαπής, αναγνωρισμένο από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π)
* Πιστοποιητικό σπουδών με αναλυτική βαθμολογία προπτυχιακών μαθημάτων, στο οποίο να αναγράφεται και ο βαθμός πτυχίου
* Βιογραφικό σημείωμα στο οποίο αναφέρονται αναλυτικά οι σπουδές, η επαγγελματική εμπειρία, η επιστημονική δραστηριότητα.
* Αποδεικτικά επαγγελματικής εμπειρίας σε θέματα συναφή με το αντικείμενο του ΠΜΣ
* Βεβαίωση ξένης γλώσσας (ελάχιστο επίπεδο First Certificate Cambridge ή Michigan για τα Αγγλικά)
* Ανάτυπα πτυχιακής / διπλωματικής εργασίας, δημοσιεύσεων σε επιστημονικά περιοδικά, τυχόν άλλου συγγραφικού έργου
* Δύο συστατικές επιστολές
* Φωτοτυπία της αστυνομικής ταυτότητας
* Δύο πρόσφατες φωτογραφίες

*Η Εκδήλωση Ενδιαφέροντος και οι Αιτήσεις για τον* ***Τέταρτο*****Κύκλο του ΠΜΣ γίνονται έως**

*Δευτέρα 28 Φεβρουαρίου 2022*

Για περισσότερες πληροφορίες και υποβολή Αίτησης Συμμετοχής επισκεφθείτε την ιστοσελίδα του Προγράμματος <http://oilgasmsc.gr>, email: registrations@oilgasmsc.gr

και συμπληρώστε την [Αίτηση Συμμετοχής](https://softenergyappslab.wufoo.com/forms/mdg0k060gftfuq/) σας στο ΠΜΣ.